Diari Oficial de la Generalitat Valenciana


Sumari del DOGV 3267, del 18-06-1998 (1998/4530)

Resolució de 30 d'abril de 1998, de la Direcció Territorial d'Indústria i Energia per la qual se sotmet a informació pública el projecte d'instal·lacions Xarxa de Paterna, l'Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixida VS-5 i VS-6), i les seues instal·lacions auxiliars.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3267

Data del DOGV
:   18-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4530


Organisme emissor
:   Conselleria d'Ocupació, Indústria i Comerç

Tipus de document
:   Resolució

Resolució de 30 d'abril de 1998, de la Direcció Territorial d'Indústria i Energia per la qual se sotmet a informació pública el projecte d'instal·lacions Xarxa de Paterna, l'Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixida VS-5 i VS-6), i les seues instal·lacions auxiliars. [1998/X4530]
  
Als efectes previstos en els capítols III i IV de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos; en el Reglament General del Servei Públic de Gasos Combustibles, aprovat pel Decret 2.913/1973, de 26 d'octubre; en l'article 17 de la Llei d'Expropiació Forçosa i 56 del seu reglament; i en el Reglament per a l'execució de la Llei 2/1989, de 3 de març, d'Impacte Ambiental de la Generalitat Valenciana, aprovat pel Decret 162/1990, de 15 d'octubre, se sotmet a informació pública el projecte d'instal·lacions les característiques del qual es detallen a continuació:
  
Peticionari: Enagás, SA, amb domicili social a Madrid, av. d'América, núm. 38.
  
Objecte de la petició: autorització del projecte d'instal·lacions Xarxa de Paterna, l'Eliana, la Pobla de Vallbona, Llíria, Benaguasil, Vilamarxant, Riba-roja de Túria (eixida VS-5 i VS-6) i les seues instal·lacions auxiliars, que circula pels termes municipals de Paterna, San Antonio de Benagéber, Bétera, l'Eliana, la Pobla de Vallbona, Benaguasil, Llíria, Vilamarxant i Riba-roja de Túria.
  
Descripció de les instal·lacions: s'inicien en la posició 15-14 del gasoducte València-Barcelona i subministraran gas natural a les indústries de Benaguasil, la Pobla de Vallbona, l'Eliana, Llíria, San Antonio de Benagéber, Paterna, Riba-roja de Túria i Vilamarxant.
  
Canonada: d'acer al carboni, tipus API 5L GR.B., amb diàmetres de 4", 6", 8" i 10".
  
Pressió màxima de servei: 16 bar relatius.
  
Longitud: 61.616 metres, que van pels citats termes municipals.
  
Pressupost: mil tres-cents setanta-sis milions tres-centes noranta-quatre mil nou pessetes (4.121.110.243 PTA).
  
El projecte inclou els plans parcel·laris i la relació concreta i individualitzada de béns i drets afectats.
  
Afectació a finques particulars derivada de la construcció del gasoducte i les seues instal·lacions auxiliars:
  
Un. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.
  
Dos. Per a les canalitzacions:
  
A) Imposició de servitud permanent de pas, en una franja de terreny de dos (2) metres d'ample, al llarg del gasoducte, un a cada costat de l'eix, per on anirà enterrada la canonada o canonades que es necessiten per a la conducció del gas i que s'ajustarà a les següents limitacions:
  
- Prohibició d'efectuar treballs de llaurada o semblants a una profunditat superior a cinquanta (50) centímetres, i també de plantar arbres o arbustos a una distància inferior a dos (2) metres comptats des de l'eix de la canonada.
  
- Prohibició de realitzar qualsevol tipus d'obres o efectuar cap acte que poguera danyar o alterar el bon funcionament de les instal·lacions, a una distància inferior a cinc (5) metres de l'eix del traçat, a un costat i a l'altre. Aquesta distància podrà reduir-se sempre que se sol·licite expressament i es complisquen les condicions que, en cada cas, fixe l'òrgan competent de l'administració.
  
- Lliure accés del personal i els equips necessaris per a poder mantenir, reparar o renovar les instal·lacions, amb pagament, si escau, dels danys que s'hi ocasionen.
  
- Possibilitat d'instal·lar les fites de senyalització o delimitació i els tubs de ventilació, i també de realitzar les obres superficials o subterrànies que siguen necessàries per a l'execució o el funcionament de les instal·lacions.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació. En aquesta zona es farà desaparéixer, temporalment, tot obstacle i es realitzaran les obres necessàries per a l'estesa i la instal·lació de la canalització i els elements annexos, executant els treballs o les operacions necessaris per als esmentats fins.
  
Tres. Per al pas dels cables de connexió i elements dispersius de protecció catòdica:
  
A) Imposició de servitud permanent de pas en una franja de terreny d'un metre (1) d'ample, per on aniran enterrats els cables de connexió. Per als llits dispersius de la protecció catòdica, la franja de terreny on s'estableix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Aquestes franges s'ajustaran a les següents limitacions:
  
- Prohibició d'efectuar treballs de llaurada o semblants a una profunditat superior a cinquanta (50) centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació enterrada dels llits dispersius; es podrà exercir el dret a talar o arrancar els arbres o arbustos que hi haguera a distància inferior a la indicada.
  
- Lliure accés del personal i els elements necessaris per a poder vigilar, mantenir, reparar o renovar les instal·lacions, amb pagament, si escau, dels danys que s'hi ocasionen.
  
B) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es farà desaparéixer tot obstacle, i també de realitzar les obres necessàries per a l'estesa i el muntatge de les instal·lacions i els elements annexos, executant les obres o operacions necessàries per als esmentats fins.
  
Cosa que es fa pública perquè siga coneguda per tothom i especialment pels propietaris de terrenys i la resta de titulars afectats per aquest projecte, la relació dels quals s'insereix al final d'aquest anunci, perquè puga ser examinat l'expedient en aquest Servei Territorial d'Indústria i Energia de València, situat al carrer Gregori Gea, 27, 46857-València, i també els plans parcel·laris als ajuntaments respectius, i presentar en triple versió en aquest Servei Territorial les al·legacions que consideren oportunes en el termini de vint dies a partir del següent al de la inserció d'aquest anunci.